***AZ ELŐTERJESZTÉS SORSZÁMA: 5.***

***MELLÉKLET: - db***

***TÁRGY:*** ***Javaslat közbeszerzési tervvel kapcsolatos döntések meghozatalára***

***E L Ő T E R J E S Z T É S***

***a Szekszárdi Roma Nemzetiségi Önkormányzat Képviselő-testülete***

***2023. február 22-i rendes ülésére***

***ELŐTERJESZTŐ: dr. Holczer Mónika igazgatóságvezető***

***ELŐTERJESZTÉST KÉSZÍTETTE: dr. Ambrus Gábor jogi és bizottsági referens***

***ELŐADÓ: dr. Ambrus Gábor jogi és bizottsági referens***

***TÖRVÉNYESSÉGI VÉLEMÉNYEZÉSRE BEMUTATVA:***

**dr. Holczer Mónika igazgatóságvezető**

Terjedelem: 1 + 2 oldal

**Tisztelt Képviselő-testület!**

A közbeszerzésekről szóló 2015. évi CXLIII. törvény 5. § (1) bekezdésének c) pontjában foglalt kötelezettség alapján a Szekszárdi Roma Nemzetiségi Önkormányzat (továbbiakban Önkormányzat), mint ajánlatkérőnek minősülő szervezet a Kbt. 42. § (1) bekezdésében foglaltak értelmében a költségvetési év elején, legkésőbb március 31. napjáig éves összesített közbeszerzési tervet kell, hogy készítsen az adott évre tervezett közbeszerzéseiről.

A jelenleg rendelkezésre álló információk alapján az Önkormányzat esetében nincs olyan beszerzési igény, amely közbeszerzésköteles lenne az egybeszámításokat is figyelembe véve.

Tisztelettel kérem a Képviselő-testületet az előterjesztés megtárgyalására és a határozati javaslat elfogadására.

**Szekszárd, 2023. február 15.**

**dr. Holczer Mónika**

**igazgatóságvezető**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**……../2023. (II.22.) határozata**

***a 2023. évi Közbeszerzési Tervről***

A Szekszárdi Roma Nemzetiségi Önkormányzat Képviselő Testülete

1. a közbeszerzésekről szóló 2015. évi CXLIII. törvény (a továbbiakban: Kbt.) 42. § (1) bekezdésében foglalt kötelezettségének eleget téve, mint a Kbt. 5 § (1) c) pontja alapján közbeszerzési eljárás lefolytatására kötelezett szervezet, megállapítja, hogy a jelenleg rendelkezésre álló információk alapján a 2023. évben a nemzetiségi önkormányzat tekintetében nincs olyan beszerzési igény, amely közbeszerzésköteles lenne az egybeszámítási szabályok figyelembevétele mellett;

**Határidő: 2023. február 22.**

**Felelős: ifj. Kovács György elnök**

2. felhívja Szekszárd Megyei Jogú Város Polgármesteri Hivatalát, hogy amennyiben a 2023. évben közbeszerzésköteles beszerzés jut tudomására, arról értesítse a nemzetiségi önkormányzat képviselő-testületét a jogszabályban foglalt kötelezettségeinek teljesítése érdekében.

**Határidő: 2023. év, folyamatos**

**Felelős: dr. Holczer Mónika igazgatóságvezető**